Meclîsê Cinîyan ê SARA Komployo Mîyanneteweyî yê vera Rayberê Şarê Kurdî Abdullah Ocalanî Munchen de şermezar kerd.

Bi nê armancî merkezê şaristanî yê Stachusî de stande ameye akerdene û komplo û tecrîd ameyî şermezarkerdene. Çalakîkeran waştişê azadîya Ocalanî kerd. Çalakîye de ke almanan zî paştî da ci broşur û vilawekî ameyî vilakerdene. Çalakîye de hemkarîya sucî ya Almanya û Tirkîya ameye vîrvistene. Meclîsê Cinîyan ê SARA pare kerd ke nika ra pey ê do her menge seba azadîya Ocalanî standan awan bikerê.
